ai4bharat/Pralekha huggingface dataset:
মানবসম্পদবিকাশমন্ত্রক
সিবিএসই-র দশম শ্রেণীর ফল ঘোষণা; ত্রিবান্দ্রম অঞ্চলে পাশের হার সবথেকে বেশি
নয়াদিল্লি, ১৫ জুলাই, ২০২০
কেন্দ্রীয় মধ্যশিক্ষা পর্ষদ  আজ দশম শ্রেণীর ফল ঘোষণা করেছে। সমস্ত অঞ্চলের মধ্যে ত্রিবান্দ্রম অঞ্চলেই পাশের হার সবথেকে বেশি - ৯৯.২৮ শতাংশ। এবারে ১৮,৭৩,০১৫ জন ছাত্রছাত্রী পরীক্ষা বসেছিল। এদের মধ্যে ১৭,১৩,১২১ জন পরীক্ষায় উত্তীর্ণ হয়েছে। এ বছর পাশের হার ৯১.৪৬ শতাংশ। পরীক্ষা হয়েছিল ১৫ ফেব্রুয়ারি থেকে ২০ মার্চ পর্যন্ত। ৫,৩৭৭টি কেন্দ্রে পরীক্ষা নেওয়া হয়। গত বছরের তুলনায় এ বছর ০.৩৬ শতাংশ বেশি পাশ করেছে। ভুবনেশ্বর অঞ্চলে ৯৩.২ শতাংশ, পাটনা অঞ্চলে ৯০.৬৯ শতাংশ এবং গুয়াহাটি অঞ্চলে ৭৯.১২ শতাংশ পরীক্ষার্থী পাশ করেছে। বিদেশে যে সমস্ত ছাত্রছাত্রীরা পরীক্ষায় বসেছিল তাদের মধ্যে ৯৮.৬৭ শতাংশ পাশ করেছে। মেয়েরা ছেলেদের তুলনায় ৩.১৭ শতাংশ বেশি পাশ করেছে। মেয়েদের পাশের হার ৯৩.৩১ শতাংশ। বিভিন্ন শিক্ষা প্রতিষ্ঠানের মধ্যে কেন্দ্রীয় বিদ্যালয়গুলি থেকে বসা ছাত্রছাত্রীদের পাশের হার সবথেকে বেশি - ৯৯.২৩ শতাংশ। এ বছর ৮.০২ শতাংশ ছাত্রছাত্রী কম্পার্টমেন্ট পেয়েছে।
(CG/CB/DM
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ০৫ অগাস্ট, ২০২১
দেশব্যাপী টিকাকরণ অভিযানের আওতায় এখনও পর্যন্ত ৪৮ কোটি ৯৩ কোটি টিকার ডোজ দেওয়া হয়েছে
দেশে এখনও পর্যন্ত সুস্থতার সংখ্যা ৩ কোটি ৯ লক্ষ ৭৪ হাজার ৭৪৮
জাতীয় স্তরে সুস্থতার হার বর্তমানে ৯৭.৩৭ শতাংশ
দেশে গত ২৪ ঘণ্টায় ৪১ হাজার ৭২৬ জন করোনামুক্ত হয়েছেন
দেশে গত ২৪ ঘণ্টায় আক্রান্তের সংখ্যা ৪২ হাজার ৯৮২
ভারতে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ১১ হাজার ৭৬
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.২৯ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে ২.৩৭ শতাংশ
দৈনিক-ভিত্তিতে আক্রান্তের হার ২.৫৮ শতাংশ, গত ১০ দিন ৩ শতাংশের নীচে
নমুনা পরীক্ষার পরিকাঠামো লাগাতার বৃদ্ধি পেয়েছে – মোট নমুনা পরীক্ষার সংখ্যা ৪৭ কোটি ৪৮ লক্ষ।
CG/BD/SB
(Visitor Counter : 140
কেন্দ্রীয়মন্ত্রিসভা
রূপান্তরকামী মানুষদের সুরক্ষা ও অধিকার সংক্রান্ত ২০১৯ – এর বিলটি অনুমোদন করলো কেন্দ্রীয় মন্ত্রিসভা
নয়াদিল্লি, ১০ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে রূপান্তরকামী মানুষদের সুরক্ষা ও অধিকার সংক্রান্ত ২০১৯ বিলটি পেশের প্রস্তাবটি আজ অনুমোদন করা হয়েছে। সংসদের আগামী অধিবেশনে বিলটি সংসদে পেশ করা হবে। রূপান্তরকামীদের সামাজিক, অর্থনৈতিক এবং শিক্ষাগত ক্ষমতায়নের ক্ষেত্রে এই বিলটি সহায়ক হবে। এই প্রান্তিক মানুষজনদের নিয়ে জনসমাজে যে ছুৎমার্গ ছিল, বিলটি অনুমোদনের ফলে সেই ছুৎমার্গ অনেকটাই দূর হবে এবং একই সঙ্গে তাঁদের সমাজের মূলস্রোতে ফিরে আনতে সাহায্য করবে। এর ফলে, সমাজের সক্রিয় সদস্য হয়ে উঠতে পারবে রূপান্তরকামী মানুষজন।
CG/SSS/SB
(Visitor Counter : 102
স্বাস্থ্যওপরিবারকল্যাণমন্ত্রক
তামাকজাত পণ্যের প্যাকেটের ওপর সুনির্দিষ্ট স্বাস্থ্য সম্পর্কিত নতুন সতর্কতা
নতুন দিল্লি, ৪মে, ২০২০
ভারত সরকারের স্বাস্থ্য ও পরিবার কল্যাণ মন্ত্রক তামাকজাত পণ্যের প্যাকেটের ওপর সুনির্দিষ্ট স্বাস্থ্য সম্পর্কিত নতুন সতর্কতামূলক ছবি দেওয়ার জন্য বিঞ্জপ্তি জারি করেছে। এ জন্য, সিগারেট এবং অন্যান্য তামাকজাত পণ্যগুলির প্যাকেজিং এবং লেবেলিংয়ের বিধিগুলি সংশোধন করা হয়েছে। "নতুন সিগারেট এবং অন্যান্য তামাকজাত পণ্য  সংশোধনী বিধি, ২০২০" পয়লা সেপ্টেম্বর থেকে কার্যকর হবে।
নির্দিষ্ট স্বাস্থ্য সতর্কতাগুলি http://www.mohfw.gov.in/ এবং http://www.ntcp.nhp.gov.in/ ওয়েবসাইটে ১৯টি ভাষায় পাওয়া যাবে।
আরো অবহিত করা হয় যে;
২০২০ সালের পয়লা সেপ্টেম্বর বা তার পরে সমস্ত তামাকজাত পণ্যের উৎপাদন বা আমদানি বা প্যাকেটে নির্দিষ্ট ছবি দেওয়া বাধ্যতামূলক হবে।
যে কেউ, প্রত্যক্ষ বা পরোক্ষভাবে সিগারেট উৎপাদন বা তৈরি, সরবরাহ, আমদানি বা রপ্তানি বা যে কোনও তামাকজাত পণ্য সরবরাহের সঙ্গে জড়িত তাদের অবশ্যই নিশ্চিত করতে হবে যে ,সমস্ত তামাকজাত পণ্য প্যাকেটে নতুন নির্দিষ্ট স্বাস্থ্য সতর্কতা বাধ্যতামূলকভাবে মুদ্রিত হয়েছে।
উপরোক্ত বিধি লঙ্ঘন করা হলে, সিগারেট এবং অন্যান্য তামাকজাত পণ্য  আইন, ২০০৩ এর ২০নম্বর ধারা অনুযায়ী কারাদণ্ড বা জরিমানাযোগ্য দন্ডনীয় অপরাধ হবে।
প্যাকেজ" এর সংজ্ঞাটি আইন এবং এর অধীনে নির্ধারিত বিধি অনুসারে সংশোধন করা হয়েছে।
(CG/SS
কর্মী, জন-অভিযোগএবংপেনশনমন্ত্রক
কোভিড-১৯ সময়কালে আরটিআই-এর কাজ মসৃণভাবে চলেছে : ডঃ জীতেন্দ্র সিং
নতুন দিল্লি, ২২ সেপ্টেম্বর, ২০২০
কেন্দ্রীয় উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং বলেছেন, কোভিড-১৯ মহামারীর মধ্যেও কেন্দ্রীয় তথ্য কমিশন প্রযুক্তির নিবিড় ব্যবহারে অডিও/ভিডিও সুবিধার মাধ্যমে বিভিন্ন অভিযোগের শুনানি পর্ব চালিয়ে যাচ্ছে। রাজ্যসভায় আজ লিখিত জবাবে তিনি একথা জানিয়েছেন। শ্রী সিং বলেন, চলতি বছরের মার্চ থেকে ১৭ই সেপ্টেম্বর পর্যন্ত কেন্দ্রীয় তথ্য কমিশন অনলাইনের মাধ্যমে ৪,৪৯১টি অনুরোধ প্রক্রিয়ার কাজ হয়েছে।
নাগরিকদের অনলাইনের মাধ্যমে রাইট টু ইনফরমেশন  বা তথ্যের অধিকার বিষয়ে আবেদন জানানোর জন্য ২০১৩ সালের আগস্টে কর্মীবর্গ ও প্রশিক্ষণ দপ্তর একটি অনলাইন পোর্টাল চালু করে। এই অনলাইন পোর্টালটি হল – । মূলত নাগরিকরা প্রথম ও দ্বিতীয় দফার আবেদন দায়ের করতে পারবেন এই পোর্টালের মাধ্যমে। কেন্দ্রীয় তথ্য কমিশন কোভিড-১৯ মহামারীর আগেই অডিও/ভিডিও মাধ্যমে শুনানির সুবিধা চালু করে। দিল্লির বাইরে অন্যান্য রাজ্যের নাগরিকরা দ্বিতীয় দফার আপিল/অভিযোগের মামলাগুলি নিষ্পত্তির ক্ষেত্রে সংশ্লিষ্ট রাজ্যের জেলা সদরের এনআইসি-র স্টুডিওর সাহায্যে এই প্রক্রিয়ায় অংশ নিতে পারবেন।
(CG/SS/SKD
গ্রামোন্নয়নমন্ত্রক
২০২০-২১ অর্থবর্ষে এমজিএনআরইজিএস – এর আওতায় এ যাবৎ সর্বোচ্চ ১ লক্ষ ১ হাজার ৫০০ কোটি টাকা বরাদ্দ করা হয়েছে; ইতিমধ্যেই ৩১ হাজার ৪৯৩ কোটি টাকা বিভিন্ন রাজ্যকে দেওয়া হয়েছে
নয়াদিল্লী, ০৮ জুন, ২০২০
মহাত্মা গান্ধী জাতীয় গ্রামীণ কর্মসংস্থান সুনিশ্চিতকরণ কর্মসূচির  আওতায় ২০২০-২১ অর্থবর্ষে ১ লক্ষ ১ হাজার ৫০০ কোটি টাকার সংস্থান করা হয়েছে। জাতীয় স্তরের এই কর্মসূচির আওতায় বিপুল অঙ্কের এই বরাদ্দ এ যাবৎ সর্বোচ্চ।
ইতিমধ্যেই ২০২০-২১ অর্থবর্ষে রাজ্য/কেন্দ্রশাসিত অঞ্চলগুলি ৩১ হাজার ৪৯৩ কোটি টাকা দেওয়া হয়েছে, যা চলতি অর্থবর্ষের বাজেট বরাদ্দের ৫০ শতাংশেরও বেশি।
এখনও পর্যন্ত ৬০ কোটি ৮০ লক্ষ কর্মদিবস সৃষ্টি হয়েছে এবং ৬ কোটি ৬৯ লক্ষ ব্যক্তি কাজ পেয়েছেন। চলতি বছরের মে মাসে প্রতিদিন ২ কোটি ৫১ লক্ষ ব্যক্তিকে কাজ দেওয়া হয়েছে, যা গত বছরের ঐ মাসের তুলনায় ৭৩ শতাংশ বেশি।
চলতি ২০২০-২১ অর্থবর্ষে ১০ লক্ষ ক্ষেত্রে কাজকর্ম সম্পূর্ণ হয়েছে। এই কর্মসূচির আওতায় জল সংরক্ষণ ও কৃষি সেচ, চারাগাছ রোপণ, উদ্যান পালন এবং ব্যক্তি-বিশেষের জীবন-জীবিকার মানোন্নয়নে গুরুত্ব দেওয়া হচ্ছে।
(CG/BD/CB/SB
স্বাস্থ্যওপরিবারকল্যাণমন্ত্রক
তামাকজাত পন্যের প্যাকেটে নতুন স্বাস্হ্য সতর্কীকরণ
নয়াদিল্লি, ২৩ আগস্ট, ২০১৮
কেন্দ্রীয় স্বাস্হ্য ও পরিবার কল্যাণ মন্ত্রক তামাকজাত পণ্যের প্যাকেটে নতুন স্বাস্হ্য সতর্কীকরণ সংক্রান্ত বার্তা ও ছবি প্রকাশের জন্য ২০১৮-র সিগারেট ও অন্যান্য তামাক পণ্য  আইনে সংশোধন করেছে। মন্ত্রকের পক্ষ থেকে গত ৩ এপ্রিল এক বিজ্ঞপ্তিতে জানানো হয়েছে এখন থেকে এই আইনটি দ্বিতীয় সংশোধনী আইন, ২০১৮ হিসেবে গন্য হবে। সংশোধিত নিয়ম-কানুন আগামী পয়লা সেপ্টেম্বর থেকে কার্যকর হচ্ছে।
নতুন যে স্বাস্হ্য সর্তকীকরন জারি করা হয়েছে, সেগুলি হল
- ছবি- ১, এই ছবিটি-১ সেপ্টেম্বর থেকে কার্যকর হবে। এর মেয়াদ হবে ১২ মাস।
তামাক ক্যান্সারের কারন
তামাক বর্জনে আজই কল করুন ১৮০০-১১-২৩৫৬ নম্বরে
- ছবি- ২, এই ছবিটি কার্যকর হবে প্রথম ছবি মেয়াদ  শেষ হবার পর,
তামাক যন্ত্রনাদায়ক মৃত্যুর কারন
তামাক বর্জনে আজই ফোন করুন
১৮০০-১১-২৩৫৬ নম্বরে
সংশোধিত আইনের প্রেক্ষিতে সকলকে জানানো হচ্ছে যে, আগামী ১ সেপ্টেম্বর থেকে বা তারপরে সমস্ত উৎপাদক, আমদানিকারক বা প্যাকেটবন্দী সংস্হাগুলিকে ১ নম্বর ছবি প্রকাশ করতে হবে। প্রথম ছবিটির মেয়াদ  শেষ হলে ২০১৯-র ১ সেপ্টেম্বর থেকে দ্বিতীয় ছবি প্রকাশ করতে হবে।
তামাক বা অন্যান্য তামাকজাত পন্যের উৎপাদন, সরবরাহ, আমদানি ও বন্টনের সঙ্গে প্রত্যক্ষ বা পরোক্ষভাবে জড়িত সংশ্লিষ্ট সকলকে প্যাকেটের গায়ে স্বাস্হ্য সতর্কীকরন ছবি ও বার্তা সঠিকভাবে দেওয়া রয়েছে কি না, তা সুনিশ্চিত করতে হবে।
আইন লঙ্ঘনকারিদের কারাদন্ড বা জরিমানার সংস্হান রয়েছে।
CG/BD/NS/…
(Visitor Counter : 101
কেন্দ্রীয়মন্ত্রিসভা
কেন্দ্রীয় মন্ত্রিসভা ২০১৯ – এর পয়লা জুলাই থেকে ‘এক পদ, এক পেনশন’ কর্মসূচির আওতায় সশস্ত্র বাহিনীর অবসরপ্রাপ্ত সদস্য এবং পারিবারিক পেনশন ভোগীদের সংশোধিত পেনশন অনুমোদন করেছে
২০১৯ সালের ৩০ জুনের মধ্যে সশস্ত্র বাহিনীর ২৫ লক্ষ ১৩ হাজারেরও বেশি সদস্য এর ফলে উপকৃত হবেন
২০১৯ সালের জুলাই থেকে ২০২২ সালের জুন সময়কালের জন্য বকেয়া হিসাবে মোট ২৩,৬৩৮ কোটি টাকা দেওয়া হবে
মহার্ঘ্য ভাতা দেওয়া হবে ৩১ শতাংশ হারে, এর ফলে বছরে ৮,৪৫০ কোটি টাকা অতিরিক্ত ব্যয় হবে
নয়াদিল্লি, ২৩ ডিসেম্বর, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০১৯ – এর পয়লা জুলাই থেকে ‘এক পদ, এক পেনশন’ কর্মসূচির আওতায় সশস্ত্র বাহিনীর অবসরপ্রাপ্ত সদস্য এবং পারিবারিক পেনশন ভোগীদের জন্য সংশোধিত পেনশন অনুমোদিত হয়েছে। ২০১৮ সালের ভিত্তিতে এক পদে একই সময়ে কর্মরত সশস্ত্র বাহিনীর অবসরপ্রাপ্ত সদস্যদের পেনশনের পরিমাণ নির্ধারণ করা হয়েছে। এক্ষেত্রে সর্বোচ্চ এবং সর্বনিম্ন পেনশনের গড় হিসাবের ভিত্তিতে নতুন পেনশন নির্ধারিত হয়েছে।
২০১৯ – এর ৩০ জুন পর্যন্ত যাঁরা অবসর গ্রহণ করেছেন, তাঁরা এই সিদ্ধান্তের সুফল পাবেন। এক্ষেত্রে অবশ্য ২০১৪’র পয়লা জুলাই থেকে যেসব সদস্য নির্ধারিত সময়ের আগেই অবসর গ্রহণ করেছেন অর্থাৎ প্রিম্যাচিওরড রিটায়ার্ডরা এই সুবিধা পাবেন না। ২৫ লক্ষ ১৩ হাজারেরও বেশি অবসর গ্রহণকারী এর ফলে উপকৃত হবেন। এদের মধ্যে ৪ লক্ষ ৫২ হাজার নতুন পেনশনভোগীও রয়েছেন। যুদ্ধ ক্ষেত্রে নিহত শহীদদের বিধবা পত্নী এবং ভিন্নভাবে সক্ষম পেনশনার সহ পারিবারিক পেনশনভোগীরাও এই সুবিধা পাবেন। বকেয়া অর্থ আগামী চার বছর বার্ষিক কিস্তিতে দেওয়া হবে। তবে, যাঁরা সাহসিকতা পুরস্কার পেয়েছেন এবং বিশেষ পারিবারিক পেনশনভোগীদের এককালীন কিস্তিতেই বকেয়া অর্থ মিটিয়ে দেওয়া হবে।
নতুন সিদ্ধান্ত অনুযায়ী ৩১ শতাংশ হারে মহার্ঘ্য ভাতা দেওয়া হবে। এর ফলে, বছরে ৮,৪৫০ কোটি টাকা ব্যয় হবে। এই ব্যয় ‘এক পদ, এক পেনশন’ খাতে বরাদ্দ অর্থের অতিরিক্ত। ২০১৯ সালের পয়লা জুলাই থেকে কার্যকর এই ব্যবস্থাটি বিস্তারিত দেখতে এই লিঙ্কে ক্লিক করুন - https://pib.gov.in/PressReleasePage.aspx?PRID=1886171
২০১৫’র ৭ জুলাই সরকারের এক ঐতিহাসিক সিদ্ধান্তের ফলে প্রতিরক্ষা বাহিনীর অবসরপ্রাপ্ত সদস্য এবং পারিবারিক পেনশনভোগীদের জন্য ‘এক পদ, এক পেনশন’ ব্যবস্থার সূচনা হয়। এই সময় সিদ্ধান্ত নেওয়া হয় যে, প্রতি পাঁচ বছর অন্তর অবসরকালীন ভাতার পরিমাণ পুনর্নির্ধারিত হবে। ‘এক পদ, এক পেনশন’ ব্যবস্থা কার্যকর করার জন্য এ পর্যন্ত প্রায় ৫৭ হাজার কোটি টাকা ব্যয় করা হয়েছে। প্রতি বছর এর জন্য ব্যয় হয়েছে ৭১২৩ কোটি টাকা।
(PG/CB/SB
জলশক্তি মন্ত্রক
১০০ দিনের মধ্যে প্রতিটি স্কুল ও অঙ্গনওয়াড়ী কেন্দ্রে পাইপের মাধ্যমে বিশুদ্ধ জল পৌঁছে দেওয়ার প্রধানমন্ত্রী শ্রী নরেন্দ্র মোদীর স্বপ্নকে বাস্তবায়িত করতে চলেছে জম্মু ও কাশ্মীর
নতুন দিল্লি, ২৪শে অক্টোবর, ২০২০
শিশুরা দেশের ভবিষ্যৎ। তাদের সার্বিক বিকাশের জন্য নিরাপদ পানীয় জল ও উন্নত স্বাস্থ্যবিধির একান্ত প্রয়োজন। দেশের প্রতিটি স্কুল ও অঙ্গনওয়াড়ী কেন্দ্রে পাইপের মাধ্যমে পানীয় জল সরবরাহ নিশ্চিত করতে প্রধানমন্ত্রী শ্রী নরেন্দ্র মোদীর নির্দেশ অনুসারে জল শক্তি মন্ত্রক যে উদ্যোগ নিয়েছে তাতে স্কুলগুলি খোলার পর শিশুরা যাতে খাওয়ার জল, হাত ধোয়ার জল এবং শৌচাগারে যথাযথ পরিমাণে জল পায়, তার জন্য ব্যবস্থা নেওয়া হচ্ছে। ১০০ দিনের মধ্যে পাইপের মাধ্যমে স্কুল ও অঙ্গনওয়াড়ী কেন্দ্রগুলিতে জল সরবরহের বিষয়টি নিশ্চিত করা হবে।
জল শক্তি মন্ত্রক, ভিডিও কনফারেন্সের মাধ্যমে রাজ্য ও কেন্দ্রশাসিত অঞ্চলগুলির সঙ্গে জল জীবন মিশন প্রকল্প রূপায়ণের জন্য পর্যালোচনা বৈঠক করেছে। জম্মু-কাশ্মীর কেন্দ্রশাসিত অঞ্চল আজ এই প্রকল্পের বিষয়ে বিস্তারিত জানিয়েছে।
জম্মু-কাশ্মীর কেন্দ্রশাসিত অঞ্চলের ১৮ লক্ষ ১৭,০০০ বাড়ির মধ্যে ৪৬ শতাংশ অর্থাৎ ৮ লক্ষ ৩৮,০০০ বাড়িতে জলের সংযোগ পৌঁছে গেছে। চলতি অর্থ বর্ষে কেন্দ্র, ৬৮১ কোটি ৭৭ লক্ষ টাকা এই কেন্দ্রশাসিত অঞ্চলের জন্য বরাদ্দ করেছে। ২০২২ – ২৩ সালের মধ্যে দেশে এই প্রকল্প শেষ হওয়ার কথা থাকলেও ২০২২ এর ডিসেম্বরের মধ্যেই এই কেন্দ্রশাসিত অঞ্চলে প্রকল্পে কাজ শেষ করার উদ্যোগ নেওয়া হয়েছে। জম্মু-কাশ্মীরে ৪০৩৮টি গ্রামে ভিলেজ অ্যাকশন প্ল্যান চূড়ান্ত করেছে। এই প্রকল্পের আওতায় জলের উৎসকে শক্তিশালী করা, বর্জ্য জল ব্যবস্থাপনা এবং প্রকল্পটি পরিচালন ও রক্ষণাবেক্ষনের ওপর গুরুত্ব দেওয়া হয়। গ্রাম পঞ্চায়েত স্তরে জল সিঞ্চন, জল সংশোধন এবং বর্জ্য জল ব্যবস্থাপনার জন্য মহাত্মা গান্ধী জাতীয় গ্রামীণ কর্মনিশ্চয়তা প্রকল্প ও পঞ্চদশ অর্থ কমিশনের পিআরআই, এসবিএম, কর্পোরেট দায়বদ্ধতা তহবিল সহ বিভিন্ন তহবিলের থেকে অর্থের সংস্থান করা হবে।
গ্রাম স্তরে জল ও নিকাশী কমিটির অধীনে জল সরবরাহ সংক্রান্ত দীর্ঘ মেয়াদী পরিকল্পনা নেওয়া হচ্ছে। কেন্দ্রশাসিত অঞ্চলের প্রশাসনকে পরামর্শ দেওয়া হয়েছে, দক্ষতা বৃদ্ধির জন্য তারা যাতে বিভিন্ন ধরণের প্রশিক্ষণের উদ্যোগ নেয়, সেটি নিশ্চিত করত হবে।
CG/CB/SFS
(Visitor Counter : 103
শিল্পওবাণিজ্যমন্ত্রক
জাতীয় জি আই এস সক্ষম ল্যান্ড ব্যাঙ্ক ব্যবস্থাপনা
নতুন দিল্লী, ২৩শে সেপ্টেম্বর, ২০২০
সরকার প্রথম পর্যায়ে, দেশের ছয়টি রাজ্যের জমির অবস্থান এবং প্লটের তথ্য, বিশ্বের সমস্ত প্রান্তের বিনিয়োগকারিদের জন্য জি আই এস ব্যবস্থাপনা সহ শিল্প তথ্য ব্যবস্থাপনার সুবিধাযুক্ত পোর্টালের সূচনা করেছে।এই পোর্টাল আন্তর্জাতিক বিনিয়োগকারীদের সিদ্ধান্ত নিতে সাহায্য করবে।
জাতীয় ল্যান্ড ব্যাঙ্কের উন্নয়নে,সরকারের উদ্দেশ্য হলো শিল্প স্থাপনের জন্য প্রয়োজনীয় জমির বা প্লটের অবস্থানগত তথ্য,যোগাযোগের সুবিধা,প্রাথমিক সুবিধা,অনান্য সুযোগ সুবিধার বিস্তারিত তথ্য তুলে ধরা এবং এর পাশাপাশি শিল্প পার্কের কর্তৃপক্ষ বা বিকাশকারিদের সঙ্গে যোগাযোগের যাবতীয় তথ্য তুলে ধরার মধ্যে দিয়ে বিনিয়োগকারীদের দৃষ্টি আকর্ষণ করা।
জমির তথ্য তুলে ধরার জন্য সরকারী সংস্থাগুলিকে নির্দিষ্ট ইউনিক আই ডি এবং পাসওয়ার্ড দেওয়া হয়েছে। এছাড়াও অনান্য বিনিয়োগকারিরা https://iOS.ncog.gov.in/park পোর্টালে তাদের নাম নিবন্ধীকরণ করতে পারেন ব্যবহারকারীর নাম এবং পাসওয়ার্ড ব্যবহার করে।
আই আই এস পোর্টাল সহ রাজ্য ল্যান্ড ব্যাঙ্ক বা জি আই এস ব্যবস্থাপনার দ্বিতীয় পর্যায়ের সমন্বয়ে,আরও আটটি রাজ্যের মধ্যে ঝাড়খন্ড রয়েছে। এর আগে রাজ্যটির পক্ষ থেকে পোর্টালে ম্যানুয়াল পদ্ধতিতে জমি সংক্রান্ত তথ্য তুলে ধরা হতো। তবে নতুন ব্যবস্থাপনায় বা সমন্বিত এস ও পিতে রাজ্যটি এখনও অন্তর্ভুক্ত হয়নি।আই আই এসের অধীনে জি আই এস ভিত্তিক ল্যান্ড ব্যাঙ্কের উন্নয়নে ঝাড়খণ্ডের প্রযুক্তি বিষয়ক দল এম ই আই টি ওয়াই দলের সঙ্গে সঙ্গে যোগাযোগ রেখে কাজ করছে।
আজ রাজ্যসভায় এক লিখিত প্রশ্নের উত্তরে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল এই তথ্য তুলে ধরেন।
(CG/PPM
উপ-রাষ্ট্রপতিরসচিবালয়
যোগের প্রাচীন বিজ্ঞান বিশ্বকে ভারতের অমূল্য উপহার- উপরাষ্ট্রপতি
নয়াদিল্লী, ২১ জুন, ২০২২
উপরাষ্ট্রপতি শ্রী এম ভেঙ্কাইয়া নাইডু আজ আন্তর্জাতিক যোগ দিবস উদযাপন উপলক্ষ্যে এক অনুষ্ঠানে অংশ নেন। সেকেন্দ্রাবাদ প্যারেড গ্রাউন্ডে পর্যটন মন্ত্রকের পক্ষ থেকে আয়োজিত এই যোগাভ্যাস অনুষ্ঠানে কয়েকশো মানুষ যোগ দেন। শ্রী নাইডু এই অনুষ্ঠানে যোগাভ্যাস করেন এবং উপস্থিত সকলের উদ্দেশে ভাষণ দেন।
শ্রী নাইডু যোগের প্রাচীন বিজ্ঞান বিশ্বকে ভারতের অমূল্য উপহার বলে উল্লেখ করে যোগাভ্যাসকে দৈনন্দিন জীবনের অঙ্গ ও তার সুফল গ্রহণের আহ্বান জানান। সুস্বাস্থ্যের চাবিকাঠি হিসেবে যোগাভ্যাস সম্পর্কে আরও বেশি গবেষণাধর্মী উদ্যোগ নেওয়ার ওপরেও তিনি জোর দেন। যোগের অর্থ ‘যোগদান করা’ অথবা ‘একত্রিত হওয়া’ বলে মন্তব্য করে শ্রী নাইডু বলেন, যোগাভ্যাস মন ও দেহ এবং মানুষ ও প্রকৃতির মধ্যে ঐক্য ও সাদৃশ্য গড়ে তোলার ওপর জোর দেন। সমাজের সব শ্রেণীর মানুষের মধ্যে একতা ও সম্প্রীতি গড়ে তোলার লক্ষ্যে তিনি সকলের প্রতি আহ্বান জানান।
প্রত্যেকের জীবনে সুস্বাস্থ্যের গুরুত্বের কথা উল্লেখ করে উপরাষ্ট্রপতি সাধারণ মানুষের মধ্যে সুস্বাস্থ্য সম্পর্কে সচেতনতা গড়ে তোলার জন্য আন্তর্জাতিক যোগ দিবসের তাৎপর্য ব্যাখ্যা করেন। উল্লেখ করা যেতে পারে এ বছর আন্তর্জাতিক যোগ দিবসের মূল ভাবনা ‘মানবতার জন্য যোগ’। অনুষ্ঠানে কেন্দ্রীয় মন্ত্রী শ্রী জি কিষাণ রেড্ডি, অলিম্পিয়ান ও বিশিষ্ট ব্যাডমিন্টন তারকা পি বি সিন্ধু প্রমুখ উপস্থিত ছিলেন।
PG/BD/NS
(Visitor Counter : 75
প্রতিরক্ষামন্ত্রক
কোভিড-১৯এর বিরুদ্ধে লড়াইয়ে ব্যক্তি সুরক্ষা সরঞ্জাম এবং অনান্য সামগ্রী তৈরির ওপর ওয়েবিনার বা ওয়েব ভিত্তিক সেমিনার
নতুন দিল্লি, ১৭ এপ্রিল,২০২০
কোভিড-১৯এর বিরুদ্ধে লড়াইয়ে প্রয়োজনীয় পণ্য সামগ্রীর ক্রমবর্ধমান চাহিদার দিকে তাকিয়ে দেশীয় শিল্প সংস্থা গুলির উৎপাদন ক্ষমতা বৃদ্ধির লক্ষ্যে সরকারী ও বেসরকারী ক্ষেত্রের এগিয়ে আসা দরকার। সে দিকে লক্ষ্য রেখে ভারতের প্রতিরক্ষা গবেষণা উন্নয়ন সংস্থার সহযোগিতায় সোসাইটি অব ইন্ডিয়ান ডিফেন্স ম্যানুফ্যাকচারার্স  পরিচালনায় ডিফেন্স রিসার্চ ডিপার্টমেন্টের  সচিব এবং প্রতিরক্ষা গবেষণা ও উন্নয়ন সংস্থা'র  চেয়ারম্যান ডাঃ জি সতীশ রেড্ডি বিভিন্ন বিভিন্ন পক্ষকে নিয়ে আজ ওয়েব ভিত্তিক সেমিনারের আয়োজন করা হয়।
ডাঃ রেড্ডি অধিবেশনের সূচনায় বক্তব্য রাখেন এবং মহামারী মোকাবিলার জন্য কোভিড-১৯ সম্পর্কিত চিকিৎসা সরঞ্জাম উৎপাদনে শিল্প সংস্থার প্রয়াসের প্রশংসা করেন। তিনি নতুন ধরণের ব্যক্তি সুরক্ষা সরঞ্জামগুলি তৈরির জন্য ডিআরডিও নকশা বা ডিজাইনের বিষয়ে বিস্তারিত জানান। তিনি আরও উল্লেখ করেন যে, পিপিই সামগ্রীগুলির উন্নয়নে গবেষণা চালানো হচ্ছে। ভেন্টিলেটর, অক্সিজেন সিলিন্ডার, গগলস, টেস্ট কিট, সোয়াব এবং ভাইরাল ট্রান্সপোর্ট মিডিয়াম  এর মতো উপাদানগুলি দেশীয় পদ্ধতিতে উৎপাদনের জন্য একটি প্রচেষ্টা চালানো হচ্ছে।
ডিডি আর অ্যান্ড ডি সচিব বলেছেন যে, ডিআরডিও বর্তমানে প্রায় ১৫-২০টি পণ্যের উন্নতিসাধন করছে। তিনি বলেছেন এর মধ্যে রয়েছে ইউভি স্যানিটাইটিসেশন বক্স, হ্যান্ডহেল্ড ইউভি ডিভাইস, কোভিওস্যাক , কোভিড-১৯ প্রতিরোধের জন্য ফ্রি স্যানিটাইজারস।
অধিবেশনে আলাপচারিতায় শিল্প, উৎপাদন সংস্থা গুলি সোর্সিং, টেস্টিং, সিলেন্টস এবং ডিআরডিও'র নতুন পণ্য সম্পর্কে বিভিন্ন প্রশ্ন উত্থাপন করে। এই সরঞ্জামগুলির সমস্ত প্রযুক্তিগত বিবরণ শিল্প সংস্থার সামনে উপস্থাপন করা হয়। জানানো হয়ছে ডিআরডিও থেকে এগুলি বিনা মূল্যে উৎপাদনের জন্য পাওয়া যায়।
শ্রী রেড্ডি ওয়েবিনারে সকল অংশগ্রহণকারীদের সাফল্য কামনা করেন এবং আশ্বাস দেন যে, সঙ্কটের এই সময়ে ডিআরডিও এবং শিল্প সংস্থার গুলির মধ্যে প্রযুক্তিগত অংশীদারিত্ব আরও জোরদার হওয়া প্রয়োজন।
(CG/SS
পঞ্চায়েতিরাজমন্ত্রক
সমষ্টি ও জেলা উন্নয়নের পরিকল্পনার রূপরেখা প্রকাশ করেছেন কেন্দ্রীয় গ্রামোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর
নয়াদিল্লী, ২০ অক্টোবর, ২০২০
কেন্দ্রীয় গ্রামোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর আজ ভিডিও কনফারেন্সের মাধ্যমে সমষ্টি ও জেলা উন্নয়ন পরিকল্পনার রূপরেখা প্রকাশ করেছেন। এর সাহায্যে যথাযথভাবে সংশ্লিষ্ট সকলে উন্নয়ন সংক্রান্ত বিভিন্ন পরিকল্পনায় অংশ নিতে পারবেন।
শ্রী তোমর আশাপ্রকাশ করেছেন, স্থানীয় পর্যায়ে সম্পদ ব্যবহার করে সাধারণ মানুষের চাহিদা পূরণের মাধ্যমে এই রূপরেখা উন্নয়নের অভিষ্ট লক্ষে পৌঁছাতে সাহায্য করবে। এর ফলে গ্রামাঞ্চলে উন্নয়নের গতি ত্বরান্বিত হবে এবং সংশ্লিষ্ট বিকেন্দ্রীকৃত পরিকল্পনার মধ্য দিয়ে উন্নয়নমূলক কাজে সকলকে যুক্ত করা যাবে।
বিভিন্ন রাজ্য ও কেন্দ্রশাসিত অঞ্চলের প্রধান সচিব, সচিব ও পঞ্চায়েতী রাজ দপ্তরের উচ্চপদস্থ আধিকারিকরা ছাড়াও গ্রামোন্নয়নের সঙ্গে যুক্ত বিভিন্ন সংস্থার প্রতিনিধিরা এই অনুষ্ঠানে যোগ দেন।
সংবিধানের ৭৩ তম সংশোধনী অনুসারে দেশে ত্রিস্তরীয় পঞ্চায়েত ব্যবস্থা চালু হয়েছে। তৃণমূল স্তরে গ্রাম পঞ্চায়েত, ব্লক স্তরে সমিতি এবং জেলা স্তরে জেলা পরিষদ এই তিনটি ব্যবস্থার মাধ্যমে গ্রামাঞ্চলের প্রশাসনিক কাজকর্ম করা হচ্ছে। পঞ্চদশ অর্থ কমিশন ২০২০-২১ সালে জেলা পরিষদ এবং সমিতি স্তরে সরাসরি অর্থ বরাদ্দ করছে। পঞ্চায়েতগুলির জন্য বরাদ্দকৃত ৬০৭৫০ কোটি টাকার মধ্যে গ্রাম পঞ্চায়েতগুলিতে ৪৫৭৭৪.২ কোটি টাকা, পঞ্চায়েত সমিতিতে ৮৭৫০.৯৫ কোটি টাকা এবং জেলা পরিষদে ৬২২৪.৮৫ কোটি টাকা বরাদ্দের সিদ্ধান্ত নেওয়া হয়েছে। পঞ্চায়েতী রাজ দপ্তরের প্রাক্তন বিশেষ সচিব ডঃ বালা প্রসাদের নেতৃত্বে কেন্দ্র একটি কমিটি গঠন করে। এই কমিটি এই উন্নয়নের রূপরেখাটি তৈরি করেছে।
CG/CB/NS
(Visitor Counter : 112
সড়কপরিবহণওমহাসড়কমন্ত্রক
ভারতে সড়ক দুর্ঘটনা – ২০১৮ শীর্ষক তথ্য
নয়াদিল্লি, ২০ নভেম্বর, ২০১৯
কেন্দ্রীয় সড়ক পরিবহণ ও মহাসড়ক মন্ত্রকের পক্ষ থেকে ‘ভারতে সড়ক দুর্ঘটনা – ২০১৮’ শীর্ষক প্রতিবেদন প্রকাশ করেছে। কেন্দ্রীয় সড়ক পরিবহণ ও মহাসড়ক মন্ত্রকের অধীন পরিবহণ গবেষণা বিভাগ প্রতি বছর এ ধরনের প্রতিবেদন প্রকাশ করে থাকে। প্রতিবেদনে সড়ক দুর্ঘটনা, এ ধরনের দুর্ঘটনায় আহত ও নিহতের সংখ্যা এবং রাজ্য তথা কেন্দ্রশাসিত অঞ্চলগুলির পুলিশ বিভাগের পক্ষ থেকে প্রদেয় বর্ষানুক্রমিক তথ্য সংযোজিত করা হয়।
তথ্যানুযায়ী, ২০১৭’র তুলনায় ২০১৮-তে দেশে সড়ক দুর্ঘটনা ০.৪৬ শতাংশ বৃদ্ধি পেয়েছে। ২০১৭’য় যেখানে ৪ লক্ষ ৬৪ হাজার ৯১০টি সড়ক দুর্ঘটনা ঘটেছিল, সেখানে ২০১৮’য় ৪ লক্ষ ৬৭ হাজার ৪৪টি সড়ক দুর্ঘটনা ঘটেছে। একই সঙ্গে, ২০১৭’র তুলনায় ২০১৮-তে সড়ক দুর্ঘটনায় মৃত্যুর হার বেড়েছে ২.৩৭ শতাংশ। তথ্যে এও বলা হয়েছে, গত দু’বছরে ১৮ থেকে ৪৫ বছরের মধ্যে সড়ক দুর্ঘটনায় শিকার হয়েছেন ৬৯.৬ শতাংশ ব্যক্তি। ১৮ থেকে ৬০ বছরের মধ্যে পথদুর্ঘটনায় শিকার হয়েছেন ৮৪.৭ শতাংশ ব্যক্তি। প্রতিবেদনে প্রকাশ ২০১৮-তে হিট অ্যান্ড রান কেস বা দ্রুতগতির যানের তলায় চাপা পড়ে মৃত্যু ঘটনা ২০১৭’র ১৭.৫ শতাংশের পরিবর্তে দাঁড়িয়েছে ১৮.৯ শতাংশ। একইভাবে, ২০১৮’তে সড়ক দুর্ঘটনায় পুরুষদের মৃত্যু হার ছিল ৮৬ শতাংশ, অন্যদিকে মহিলাদের মৃত্যু হার ১৪ শতাংশ। আলোচ্যবর্ষে সর্বাধিক সংখ্যায় সড়ক দুর্ঘটনা ঘটেছে তামিলনাডু-তে। তবে, দুর্ঘটনায় মৃত্যুর হার সবচেয়ে বেশি উত্তর প্রদেশে।
পথদুর্ঘটনা কমাতে কেন্দ্রীয় সড়ক পরিবহণ ও মহাসড়ক মন্ত্রক একাধিক উদ্যোগ নিয়েছে। পথনিরাপত্তায় সচেতনতামূলক প্রচারও চালানো হচ্ছে। দুর্ঘটনা-প্রবণ এলাকাগুলিকে চিহ্নিত করা হয়েছে। এমনকি, মন্ত্রক পথ-নিরাপত্তা সুনিশ্চিত করতে মোটর ভেহিকেলস্ সংশোধনী বিল, ২০১৯ সংসদে পাশ হয়েছে। আশা করা হচ্ছে, আগামী দিনে পথ-দুর্ঘটনা অনেকটাই কমবে। সড়ক দুর্ঘটনা সংক্রান্ত এই প্রতিবেদনটি মন্ত্রকের ওয়েবসাইটেও দেওয়া হয়েছে।
SSS/BD/SB
(Visitor Counter : 70
নারীওশিশুবিকাশমন্ত্রক
বাল্যবিবাহের ঘটনা প্রসঙ্গে
নয়াদিল্লি, ২৮ নভেম্বর, ২০১৯
বাল্যবিবাহ রোধ আইন, ২০০৬ অনুযায়ী, কেন্দ্রীয় সরকার বাল্যবিবাহ রোধে একাধিক পদক্ষেপ নিয়েছে। ন্যাশনাল ক্রাইম রেকর্ড ব্যুরোর তথ্য অনুযায়ী, ২০১৩ থেকে ২০১৭-র মধ্যে বাল্যবিবাহ সংক্রান্ত মামলা ক্রমশই বেড়েছে।
পরিসংখ্যান অনুযায়ী ২০১৭ সালে পশ্চিমবঙ্গে এই সংক্রান্ত মামলার সংখ্যা ৪৯।
রাজ্যসভায় আজ এক লিখিত জবাবে একথা জানান কেন্দ্রীয় নারী ও শিশুকল্যাণ মন্ত্রী শ্রীমতী স্মৃতি জুবিন ইরানি।
CG/SS/DM
(Visitor Counter : 41
প্রধানমন্ত্রীরদপ্তর
কোয়াড নেতৃবৃন্দের শিখর বৈঠকে  যোগ দিতে প্রধানমন্ত্রী জাপান সফর করবেন
নয়াদিল্লি, ১৯ মে, ২০২২
জাপানের প্রধানমন্ত্রী মিঃ ফুমিও কিশিদার আমন্ত্রণে প্রধানমন্ত্রী শ্রী নরেন্দ্র মোদী আগামী ২৪ তারিখ টোকিও-তে কোয়াড নেতৃবৃন্দের তৃতীয় শিখর বৈঠকে যোগ দেবেন। এই বৈঠকে মার্কিন যুক্তরাষ্ট্রের রাষ্ট্রপতি মিঃ জোসেফ আর বাইডেন এবং অস্ট্রেলিয়ার প্রধানমন্ত্রী উপস্থিত থাকবেন।
২০২১ সালের মার্চ মাসে প্রথম ভার্চ্যুয়াল বৈঠক, গত সেপ্টেম্বর মাসে ওয়াশিংটন ডিসি’তে স্বশরীরে উপস্থিত হয়ে এবং চলতি বছরের মার্চ মাসে ভার্চ্যুয়াল বৈঠকের পর টোকিও-তে অনুষ্ঠিত হতে চলা এটি কোয়াড বা চতুর্দেশীয় অক্ষ গোষ্ঠীভুক্ত দেশগুলির নেতৃবৃন্দের চতুর্থ শিখর বৈঠক।
আসন্ন এই বৈঠকে কোয়াড নেতৃবৃন্দ ভারত – প্রশান্ত মহাসাগরীয় অঞ্চলে বিভিন্ন ঘটনাবলী সম্পর্কে এবং পারস্পরিক স্বার্থ সংশ্লিষ্ট প্রাসঙ্গিক একাধিক আন্তর্জাতিক বিষয় নিয়ে মতবিনিময় করবেন।
বৈঠকে কোয়াড গোষ্ঠীভুক্ত দেশগুলির গৃহীত উদ্যোগ এবং কর্মী গোষ্ঠীর প্রয়াসে এ যাবৎ অগ্রগতি নিয়ে পর্যালোচনার পাশাপাশি, সহযোগিতার নতুন নতুন ক্ষেত্র খুঁজে বের করা তথা ভবিষ্যৎ সহযোগিতার লক্ষ্যে কৌশলগত দিশা-নির্দেশ ও রূপরেখা প্রণয়ন নিয়েও কথা হবে।
প্রধানমন্ত্রী শ্রী মোদী আগামী ২৪ তারিখ জাপানের রাষ্ট্রপতি মিঃ ফুমিও কিশিদার সঙ্গে দ্বিপাক্ষিক বৈঠকে মিলিত হবেন। উল্লেখ করা যেতে পারে, গত মার্চ মাসে মিঃ কিশিদার ভারত সফরের সময় চতুর্দশ ভারত – জাপান বার্ষিক শিখর সম্মেলনে পারস্পরিক আলাপ-আলোচনার ধারাকে আরও এগিয়ে নিয়ে যেতে দ্বিপাক্ষিক এই বৈঠক দু’দেশের প্রধানমন্ত্রীকে বড় সুযোগ করে দেবে। সফরকালে প্রধানমন্ত্রী শ্রী মোদী সেদেশের ব্যবসায়িক মহলের এক অনুষ্ঠানে যোগ দেবেন এবং ভারতীয় সম্প্রদায়ের মানুষের সঙ্গে মতবিনিময় করবেন।
জাপান সফরে থাকাকালীন প্রধানমন্ত্রী শ্রী মোদী আগামী ২৪ তারিখ মার্কিন যুক্তরাষ্ট্রের রাষ্ট্রপতি মিঃ জোসেফ আর বাইডেনের সঙ্গে দ্বিপাক্ষিক বৈঠক করবেন। সাম্প্রতিক সময়ে দুই সরকার প্রধানের মধ্যে গত ১১ই এপ্রিল ভার্চ্যুয়াল পদ্ধতিতে যে পারস্পরিক আলাপ-আলোচনা হয়, তার সূত্র ধরেই এই বৈঠক। বৈঠকে ভারত – মার্কিন কৌশলগত অংশীদারিত্ব নিয়ে পর্যালোচনার পাশাপাশি, গত সেপ্টেম্বরে রাষ্ট্রপতি বাইডেনের সঙ্গে প্রধানমন্ত্রী শ্রী মোদীর যে দ্বিপাক্ষিক আলোচনা হয়েছিল, তা অব্যাহত রাখাও এর উদ্দেশ্য। দুই নেতা এই বৈঠকে অভিন্ন স্বার্থ সংশ্লিষ্ট একাধিক আঞ্চলিক ও আন্তর্জাতিক ঘটনাবলী নিয়েও মতবিনিময় করবেন বলে মনে করা হচ্ছে।
অস্ট্রেলিয়ার প্রধানমন্ত্রীর সঙ্গেও শ্রী মোদীর দ্বিপাক্ষিক বৈঠকের সম্ভবনা রয়েছে। উল্লেখ করা যেতে পারে, আগামী ২১ তারিখ অস্ট্রেলিয়ায় নির্বাচন অনুষ্ঠিত হতে চলেছে। দু’নেতার মধ্যে ভারত – অস্ট্রেলিয়া সর্বাঙ্গীন কৌশলগত অংশীদারিত্ব এবং পারস্পরিক স্বার্থ সংশ্লিষ্ট বিভিন্ন আঞ্চলিক ও আন্তর্জাতিক ঘটনাবলী নিয়ে উভয়ের মধ্যে আলাপ-আলোচনার সম্ভাবনা রয়েছে। দুই প্রধানমন্ত্রীর মধ্যে গত ২১শে মার্চ ভার্চুয়াল পদ্ধতিতে দ্বিপাক্ষিক বৈঠকের পর গত দোসরা এপ্রিল ভারত – অস্ট্রেলিয়া অর্থনৈতিক সহযোগিতা ও বাণিজ্য চুক্তি স্বাক্ষরিত হয়।
CG/BD/SB
(
প্রধানমন্ত্রীরদপ্তর
শ্রী গুরু তেগ বাহাদুরজি-র ৪০০তম প্রকাশ পর্ব উদযাপনের জন্য প্রধানমন্ত্রী আগামীকাল এক উচ্চস্তরীয় কমিটির বৈঠকে পৌরহিত্য করবেন
নয়াদিল্লী, ৭ এপ্রিল, ২০২১
প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে শ্রী গুরু তেগ বাহাদুরজি-র ৪০০তম প্রকাশ পর্ব  উদযাপনের জন্য এক উচ্চস্তরীয় কমিটির বৈঠকে পৌরহিত্য করবেন। কেন্দ্রীয় স্বরাষ্ট্র মন্ত্রী শ্রী অমিত শাহ বৈঠকে উপস্থিত থাকবেন। গুরু তেগ বাহাদুরজি-র প্রকাশ পর্ব উদযাপনের জন্য সারা বছর ব্যাপি বিভিন্ন অনুষ্ঠান আয়োজনের কর্মপরিকল্পনা নিয়ে বৈঠকে আলোচনা হবে।
উচ্চস্তরীয় কমিটি সম্পর্কে
শ্রী গুরু তেগ বাহাদুর জি-র ৪০০তম প্রকাশ পর্ব  উদযাপনের কর্মপরিকল্পনা ও অনুষ্ঠান সম্পর্কিত বিভিন্ন বিষয়ে নৈতিক অনুমোদনের জন্য কেন্দ্রীয় সরকার গত বছর ২৪ অক্টোবর এই কমিটি গঠন করে। প্রধানমন্ত্রীর সভাপতিত্বে গঠিত এই কমিটির সদস্য সংখ্যা ৭০।
CG/BD/NS
(